આથી ગીરમાં સિંહોની સલામતી મુદ્દે સવાલો ઊઠ્યા હતા, જેથી મધ્યપ્રદેશ સરકારે કૂનોનાં જંગલોમાં કેટલાંક સિંહોને લઈ જવાની દરખાસ્ત ગુજરાત સરકારને કરી હતી. આ મામલે કાનૂની વિવાદો પણ થયા હતા અને મામલો સુપ્રીમ કોર્ટ સુધી પહોંચ્યો છે. જોકે સુપ્રીમે બનાવેલી સમિતિએ તેનો અંતિમ નિર્ણય હજુ આપ્યો નથી, પરંતુ મધ્યપ્રદેશ સરકારે હવે તેના વલણમાં ફેરફારનો સંકેત આપ્યો છે. મધ્યપ્રદેશ સરકાર હવે કુનોમાં સિંહોનો વસવાટ કરાવવાને બદલે વાઘોનું સંવર્ધન કરવા માગે છે.